kardosdrur/scandi-wiki huggingface dataset:
Nolato

Nolato er en svensk plastvareproducent. De producerer varer i polymermaterialer som plastik, silikone og TPE. Nolato blev grundlagt i 1938 som Nordiska Latexfabriken i Torekov AB, de har fortsat hovedkontor i Torekov.

Referencer 

Fremstillingsvirksomheder fra Sverige
Merete Juhl

Merete Juhl (født 1972) er administrerende direktør i Landbrug & Fødevarer. Hun er tidligere dansk diplomat og forhenværende ambassadør i adskillige lande – senest Libanon og Jordan, på Danmarks ambassade i Beirut, hvor hun også var charge d’affaires i Syrien.

Merete Juhl er opvokset på slægtsgården Vældegård i Østjylland.  

I 1998 læste Juhl en master i Europæisk Politik på Europakollegiet i Brügge, og blev i 1999 kandidat i statskundskab fra Aarhus Universitet. I løbet af uddannelsen var hun på studieophold hos Landbrugsraadet i Bruxelles og på Harvard Universitet i USA.

Fra 2000 og frem til 2022 var Merete Juhl ansat i Udenrigsministeriet. Ansættelsen indebar en stribe internationale stillinger og udstationeringer. Siden 2013 har Juhl bestredet tre ambassadørposter – først i Ukraine, Georgien og Armenien, dernæst i De Forenede Arabiske Emirater og endelig siden 2018 i Libanon og Jordan.

I 2021 købte Merete Juhl herregården Store Flinterup på Vestsjælland inklusive knap 200 hektar, der er bortforpagtet og drives økologisk.

Fra august 2022 har Juhl været administrerende direktør i Landbrug & Fødevarer, der repræsenterer den danske fødevareklynge bestående af danske landmænd og virksomheder. Den danske fødevareklynge understøtter 188.000 arbejdspladser og har en årlig eksport på over 163 milliarder kroner, hvilket svarer til omkring en fjerdedel af Danmarks samlede vareeksport.

Baggrund 
 2022- : Administrerende direktør i Landbrug & Fødevarer
 2018-2022: Ambassadør i Libanon, Jordan og chargé d’affaires i Syrien, Danmarks ambassade i Beirut.
 2015-2018: Ambassadør i De forenede arabiske emirater og Qatar, samt Danmarks faste repræsentant i International Renewable Energy Agency, Danmarks ambassade i Abu Dhabi
 2013- 2015: Ambassadør i Ukraine, Georgien og Armenien, Danmarks ambassade i Kyiv.
 2010- 2012: Udenrigsministeriet, chef for Invest in Denmark, innovation partnerskaber og eksportfremstød.
 2007-2010: Handelschef, Den danske ambassade Berlin.1999-2007: En række internationale stillinger i Danmark og udlandet.

Direktører fra Danmark
Diplomater fra Danmark
Munters

Munters er en svensk producent af udstyr til affugtning, fugtning og kølning af luft, inklusive udstyr til vand- og brandskadesikring. Den blev grundlagt i 1955 af Carl Munters med flere.

Referencer 

Fremstillingsvirksomheder fra Sverige
Søren Søndergaard (landmand)

Søren Søndergaard (født 25. november 1979) er formand for erhvervsorganisationen Landbrug & Fødevarer. Dette er en post, som han blev valgt til i november 2020. Søndergaard har været selvstændig landmand siden 2003, og har en baggrund som uddannet agrarøkonom fra Vejlby Landbrugsskole i Aarhus.

Han er født og opvokset som femte generation på Baldershave ved Randbøl mellem Vejle og Billund. Gården har været ejet af familien siden 1877, og Søndergaard driver i dag gården sammen med sin familie.

Søren Søndergaard var indtil 2020 næstformand for Landbrug & Fødevarer Svineproduktion, formand for rådgivningsvirksomheden Sagro og regionsvalgt medlem af Primærbestyrelsen siden 2017.

Baggrund 
 2000: Værnepligtig som kampinformationsgast i Søværnet
 2004: Uddannet agraøkonom fra Vejlby Landbrugsskole
 2009-2021: Bestyrelsesmedlem i Jysk Landbrug
 2011-2016: Bestyrelsesmedlem og formand i Jysk Landbrugsrådgivning
 2013-2020: Bestyrelsesmedlem og næstformand i Landbrug & Fødevarer Svineproduktion
 2016-2020: Bestyrelsesmedlem og formand i SAGRO
 2017-2020: Bestyrelsesmedlem i DanBred P/S
 2017-2021: Medlem af primærbestyrelsen for Landbrug & Fødevarer

Referencer 

Landmænd fra Danmark
Foreningsformænd fra Danmark
Powerpop

Powerpop er en tungere stilart inden for poprock, som kombinerer stærke popmelodier med højlydte powerakkorder. Genren er karakteriseret ved brug af elektriske guitarer, tydelige vokaler, fængende melodier og energisk optræden. 

Som regel bliver der snakket om tre bølger inden for genren: den første bølge fra 1970'erne med bands såsom Badfinger, Raspberries, Cheap Trick og Big Star, den anden bølge som opstod i slutningen af 1970'erne og starten af 1980'erne med bands såsom The Knack, The Beat og The Romantics, og den tredje bølge som opstod i slutningen af 1980'erne og starten af 1990'erne med bands såsom Matthew Sweet, Weezer, The Posies og Teenage Fanclub.

Baggrund 
Powerpoppens rødder kan blive sporet tilbage til 1967, hvor begrebet først blev brugt af Pete Townshend fra The Who til beskrive deres single "Pictures of Lily". På samme tidspunkt, bidrog The Beatles og The Byrds til udviklingen af genren med sange som "Paperback Writer" og "I'll Feel a Whole Lot Better". 

I 1970 optog Badfinger adskillige hit-singler, der lagde et skabelon som mange powerpop-grupper derefter begyndte at følge, og i 1972, havde genren fået forspring. Under dens fremkomst, forenede genren sig med andre daværende genrer såsom glam rock, new wave og punk-rock. The Knacks' succesfulde single fra 1979, "My Sharona", virkede som en modreaktion til powerpoppen, som effektivt fik slået genrens radiofremtræden ihjel. 

På trods af genrens faldende popularitet i 1980'erne, fortsatte den stadig med at blomstre som undergrundsmusik med grupper såsom The Replacements og The Primitives, hvilket tilsidst ledte til genrens genopstand i 1990'erne. Bands i denne periode baserede ofte deres stil på en blanding af den klassiske powerpop og den følelsesprægede sangskrivning fra den alternative rock.

Referencer 

Musikgenrer
Sven Thorgren

Sven Thorgren (født 4. oktober 1994) er en svensk snowboarder. 

Thorgren har deltaget ved Vinter-OL i 2014 (Slopestyle) og 2022 (Slopestyle og Big Air). Hans bedste olympiske resultat er en 4. plads i Slopestyle i 2014.

I 2017 vandt han guld i Slopestyle ved X Games i Hafjell med en score på 92,66. Sølvet gik til Ståle Sandbech (88,66) og Sebastien Toutant fik bronze (84,00).

Referencer

Eksterne henvisninger 

Deltagere i Vinter X-Games
Deltagere i X-Games
Snowboardere fra Sverige
Deltagere for Sverige ved vinter-OL 2014
Deltagere for Sverige ved vinter-OL 2022
Snowboardere ved vinter-OL 2014
Snowboardere ved vinter-OL 2022
Antonio Giovinazzi

Antonio Maria Giovinazzi (født d. 14. december 1993) er en italiensk racerkører, som kører for Formel E-holdet Dragon/Penske Autosport. Han er også reservekører for Formel 1-holdet Scuderia Ferrari.

Karriere

Gokarts 
Giovinazzi begyndte i gokarts i 2000, og havde success i flere lokale mesterskaber.

Formel Pilota China 
Giovinazzi gjorde sin debut i formelbiler, da han i 2012 rykkede op i den kinesiske Formel Pilota China serie. Giovinazzi vandt serien i sin debutsæson.

Formel 3 
Giovinazzi rykkede for 2013 sæsonen til det britiske Formel 3 mesterskab. Han sluttede sin debutsæson med 31 point på syttendepladsen. Han rykkede for 2014 sæsonen til det mere konkurrencedygtige Jagonya Ayam with Carlin hold i den europæiske Formel 3, og havde som resultat en bedre sæson, hvor han sluttede på sjettepladsen i mesterskabet med 2 sejre på sæsonen. 2015 blev endnu bedre for Giovinazzi, som var med i mesterskabskampen, men måtte nøjes med andenpladsen efter at Felix Rosenqvist dominerende den sidste halvdel af sæsonen.

Deutsche Tourenwagen Masters 
Giovinazzi kørte i 2015 to ræs i Deutsche Tourenwagen Masters som erstatning for Timo Scheider, dog uden at score point.

GP2 Series 
Giovinazzi rykkede i 2016 op i GP2 Series, og var i sæsonen med i en intens mesterskabskamp imod sin holdkammerat, Pierre Gasly. Mesterskabet endte dog med at gå til Gasly, med kun otte point mellem to kørere.

Formel 1

Reservekører og debut 
Giovinazzi rykkede i 2016 til Ferrari som simulator- og reservekører for deres Formel 1 hold. Han deltog også i testing med Sauber holdet, og efter at Sauber kører Pascal Wehrlein var kommet til skade, erstattede Giovinazzi ham ved Australiens Grand Prix 2017, hvor han sluttede på tolvtepladsen. Han erstattede igen Wehrlein ved det følgende Kinas Grand Prix, hvor han udgik efter et uheld.

Alfa Romeo 
Giovinazzi blev ved 2019 sæsonen annonceret som Sauber, som i mellemtiden havde ændret navn til Alfa Romeos, nye kører. Han måtte vente helt til det ottende ræs i sæsonen, før han scorede sine første point i Formel 1. Han scorede dog i sæsons næstesidste ræs i Brasilien en femteplads, hvilke ville blive hans bedste placering i Formel 1. Han sluttede sæsonen med 14 point på syttendepladsen.

Giovinazzi forblev med Alfa Romeo i 2020 sæsonen, og scorede point i sæsonens første ræs. Dette blev dog højdepunktet for en dårlig sæson for holdet og Giovinazzi, da han kun scorede point en gang mere, og endte sæsonen med en total a 4 point. Giovinazzi blev igen med Alfa i 2021 sæsonen, men kunne her kun score 3 point på sæsonen.

Reservekører igen 
Efter 2021 sæsonen mistede Giovinazzi sin plads i Formel 1. Han blev dog givet sin rolle som reservekører for Ferrari tilbage, en rolle som han deler med Mick Schumacher. Som del af aftalen står han også til rådighed for Alfa Romeo og Haas som reservekører.

Formel E 
Efter at have forladt Formel 1, skiftede Giovinazzi til Formel E, hvor han kører for Dragon/Penske Autosport holdet.

Kilder

Eksterne henvisninger 

Formel 1-kørere fra Italien
Formel E-kørere fra Italien
Nibe Industrier

Nibe Industrier AB er en svensk producent af varmepumper, varmtvandsbeholdere og forskellige løsninger til kølning og opvarmning..
Nils Bernerup etablerede i 1949 virksomheden Backer Elektro-Värme AB i Sösdala. I 1952 grundlagde Bernerup også Nibe-Verken AB i Markaryd, hvor virksomheden fortsat har hovedkvarter.

Referencer 

Fremstillingsvirksomheder fra Sverige
Elektronikvirksomheder fra Sverige
Mips AB

Mips AB er en svensk producent af sikkerhedshjelme til cyklister, ryttere, skiløbere og snowboardkørere, bjergbestigere, osv. Virksomheden blev grundlagt i 2001 og har hovedkvarter i Stockholm.

Beklædningsvirksomheder fra Sverige
Dennis Lock

Dennis Lock (født 17. maj 2002 i Kolding) er en cykelrytter fra Danmark, som er på kontrakt hos .

Karriere 
Som ti-årig begyndte Dennis Lock i 2012 at cykle hos Kolding Bicycle Club. Her var han indtil 2018, da han i 2019 kørte én sæson for Give Cykelklub. Derfra gik turen til talentholdet , hvor Lock skulle køre sit sidste år som juniorrytter. 

I 2021 debuterede Dennis Lock i den danske A-klassen. Det skete hos det nyetablerede DCU-team , hvor han havde underskrevet en ét-årig kontrakt. Den blev i slutningen af året forlænget så den også var gældende for 2022. Ved kontraktforlængelsen blev han af sin sportsdirektør betegnet som “en af de største bjergtalenter i Danmark”.

Den 1. august 2022 blev det offentliggjort at Dennis Lock med øjeblikkelig virkning skiftede til det italienske kontinentalhold Team Carnovali Rime Sias fra Brescia.

Referencer

Eksterne henvisninger 

 
 

Personer fra Kolding
Mandlige cykelryttere fra Danmark
L E Lundbergföretagen

L E Lundbergföretagen Aktiebolag er en svensk børsnoteret investeringsvirksomhed. Den ledes af finansmanden Fredrik Lundberg. Virksomheden blev etableret i Norrköping i 1944 af Lars Erik Lundberg og fokus var på boligbyggeri.

Større aktieposter 
Opgjort 23. august 2016.

Referencer 

Investeringsvirksomheder fra Sverige
Zurich Open

Zurich Open var en tennisturnering for kvinder på WTA Tour, som blev spillet på indendørs på hardcourt hvert efterår i perioden fra 1984 til 2008 i (eller i nærheden af) Zürich, Schweiz. Turneringen blev markedsført under flere forskellige navne i løbet af dens levetid på grund af skiftende sponsorer, bl.a. European Indoors og Swisscom Challenge.

Turneringen blev spillet i Saalsporthalle i Zürich fra 1984 til 1996. I 1997 blev turneringen flyttet 10 km mod nordøst til forstaden Kloten, hvor den i otte sæsoner blev afviklet i Eishalle Schluefweg. Fra og med 2005 blev turneringen spillet i Hallenstadion i Zürich.

Fra 1993 til 2007 var turneringen en del af kategorien WTA Tier I, den højeste kategori på touren efter grand slam-turneringerne og den sæsonafsluttende WTA Finals. 

Steffi Graf har rekorden for flest singletitler i Zürich med 6 titler. Derudover er turneringen også blevet vundet af følgende spillere, der nåede førstepladsen på WTA's verdensrangliste: Lindsay Davenport, Martina Hingis, Venus Williams, Justine Henin og Marija Sjarapova. Schweiziske vindere af turneringen omfatter Hingis, Manuela Maleeva-Fragnière (tidl. Bulgarien) og Patty Schnyder. Rennae Stubbs er den eneste spiller med fem doubletitler i Zurich Open.

Historie

Finaler

Single

Double

Referencer

Kilder 
 WTA Tour - Zurich Open 

Tennisturneringer
Tennis i Schweiz
WTA Tour
Etableret i 1984
Ophørt i 2008
Instalco Intressenter

Instalco Intressenter AB er en svensk installationsvirksomhed. De arbejder med elektricitet, vand og afløb, ventilation og køleteknik. De har hovedkontor i Stockholm og satser på Sverige, Norge og Finland. Instalco blev i 2017 børsnoteret på Stockholmsbörsen.

Referencer 

Servicevirksomheder fra Sverige
Johan 2. af Oldenborg

Grev Johann II af Oldenburg (dokumenteret i 1272 i Oldenburg; † 1315) var greve af Oldenburg. Hans forældre var Christian III. von Oldenburg og Jutta von Bentheim.

Efter faderens død i årene 1285 til 1289 var Johann II under værgemål af sin onkel Otto II af Oldenburg-Delmenhorst, der havde bopæl i Delmenhorst, og som tilsyneladende fungerede som værge for sin afdøde brors sønner. I perioden fra 1301 til 1314 underskrev og beseglede han sammen med sin bror Christian, som ikke er nævnt i Rastede-krøniken. Rastede-klostret led under angreb fra Johannes II, og billedet af denne greve i den lokale tradition er tilsvarende negativt: han bragte landet i stor fattigdom, boede i Rastede, skønnet gift, med en konkubine og opførte sig som en bonde (quasi unus rusticus).

Johann var involveret i historien om grundlæggelsen af det dominikanerkloster i Blankenburg ved at tvinge klostret, der oprindeligt blev etableret i Lehe i 1290, fire år senere til at flytte til det økonomisk mindre produktive Hunten-lavland øst for Oldenburg for at begrænse de materielle skader, der blev forårsaget. ved tab af territorium på hans side.

Mod slutningen af det 13. århundrede var Johann involveret i fejder mod Stedingerne og i 1292 eller 1293 i Otto II's mislykkede angreb på ærkebispedømmet i Bremen herskende stilling på Stedinger Lechter-siden.

Kilde https://de.wikipedia.org/wiki/Johann_II._(Oldenburg)

Grever af Oldenburg
Lindab

Lindab AB er en svensk producent af ventilationsløsninger. Virksomheden blev etableret i 1959 under navnet AB Lidhults Plåtindustri. I 1965 begynde de at fremstille ventilationsprodukter. Lindab blev i 2006 børsnoteret på Stockholmsbörsen. De har hovedkvarter i Grevie.

Fremstillingsvirksomheder fra Sverige
Lundin Mining

Lundin Mining er et canadisk mineselskab med hovedkvarter i Toronto. De har minedrift indenfor kobber, zink, guld og nikkel. Deres miner er placeret i flere lande her i blandt Argentina, Brasilien, Chile, Portugal, Sverige og USA. I Sverige ejer de Zinkgruvan. Virksomheden blev etableret i 1994 af Adolf Lundin.

Mineselskaber fra Canada
Kodyma

Kodyma (, ; ; ) er en by i Odessa oblast (region) i det centrale Ukraine, beliggende i den sydøstlige del af den historiske region Podolien.
Byen har 8.514 (2021) indbyggere.

Beskrivelse 
Kodyma er opkaldt efter floden Kodyma, som den ligger ved.

På kort fra det 16. århundrede af Wenceslaus Grodecki er der et område, der er identificeret som "Codima solitudo, uastissima" (en meget stor ørken). Området ligger omkring midten af Sydlige Bug midt i floden. Det menes, at Kodyma's etymologi er af tyrkisk oprindelse og betyder et lavere sted mættet med vand.

I den polske geografiske ordbog, Słownik geograficzny er den nævnt som en lille by (miasteczko) i Balta amt og har en togstation på Kyiv-Odessa jernbanen. Byens grundlæggelsesdato er angivet som 1754, men ifølge Geografisk ordbog eksisterede Kodyma som fast ejendom før og tilhørte Zamoyski-familien. Senere overgik det til familien Koniecpolski efter at Johanna Barabara Zamoyska blev gift med Aleksander Koniecpolski.

I 1694 besejrede kosakker fra Semen Paliy en tatarisk hær i slaget ved Kodyma.

Den moderne by Kodyma blev grundlagt af Józef Lubomirski (søn af Jerzy Aleksander Lubomirski) i 1754.

Referencer

Eksterne henvisninger

 

Byer i Odessa oblast
Järrestad

Järrestad er en landsby i Simrishamn Kommune i det østlige Skåne i Sverige. Det er kirkebyen i Järrestad sogn i Järrestad Herred. Järrestad er mest kendt for Järrestads helleristninger lige nord for landsbyen, men byen var også en vigtig centralplads i jernalder og vikingetid.

Etymologi 
Järrestad, inden 1658 på dansk Jerrestad, Byen nævnes førtste gang i 1322 som Iarllestatha, altså "jarlens sted" eller "jarlens boplads".

Historie 
Østskåne var en rig region i forhistorisk tid, hvilket kan ses på den store mængde af fortidsminder i området. Järrestad var centrum for en stor del af denne rigdom igennem mange århundreder.

Bondestenalder 
Allerede i stenalderen var der stor aktivitet i området, hvilket viser sig i stendysserne i området og alene i Järrestad sogn er der registreret 19 bopladser fra bondestenalderen.

Bronzealder 
Lige nord for byen findes Järrestads helleristninger, Skånes største. Dertil findes der flere gravhøje fra bronzealderen og fund, der tyder på stor aktivitet i området. Muligvis en boplads.

Jernalder og vikingetid 
Det bedste bevis for forhistorisk aktivitet i Järrestad fandt man ved en udgravning i 2000, hvor et stort hal-kompleks viste sig at have ligget i byen fra germansk jernalder til sen vikingetid fra ca. år 600 til år 1000. I denne periode er hallen blevet genopbygget flere gange på samme sted. Komplekset er et af de største man har fundet i Skåne uden for Uppåkra, og minder i sin struktur meget om halkomplekset, som man i Danmark fandt ved Tissø. Stedet var helt enkelt en stormandsgård eller et sæde for en jarl strategisk beliggende ved Tommarpsåen, som udløber ved Simrishamn, og har domineret et stort omkringliggende område.

Middelalder 
Omkring år 1000 mister Järrestad sin betydning. Dette sammenfalder med de danske kongers indtog i Skåne og en større ændring i magtstrukturerne i Sydskandinavien, hvor også kristendommen introduceredes i området. Magtbasen i området flyttedes til Östra Tommarp (Før 1658: Tommerup), som også blev et religiøst centrum med etablering af klostre. En lignende parallel kan ses i Vestskåne, hvor den noget større jernalderby Uppåkra mistede betydning til fordel for Lund.

Eksterne henvisninger 

 Sydsverige.dk om helleristningerne i Järrestad
 Artikel om hellerestningerne i Järrestad i videnskab.dk
 Beskrivelse af vikingebyen i Järrestad af Vikingeskibsmuseet

Kilder 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          14.286175,
          55.537957
        ]
      }
    }
  ]
}

Noter 

Byer i Simrishamns kommun
Kvinden, som hun er i Dag

Kvinden, som hun er i Dag er en amerikansk stumfilm fra 1917 af Ralph Ince.

Medvirkende 
 Florence Reed som Lily Morton
 Frank Mills som Fred Morton
 Gus Weinberg som Henry Morton
 Alice Gale som Emma Morton
 Leonore Harris som Marion Garland

Referencer

Eksterne henvisninger 

 

Stumfilm fra USA
Amerikanske film fra 1917
Told at Twilight

Told at Twilight er en amerikansk stumfilm fra 1917 af Henry King.

Medvirkende 
 Marie Osborne som Mary Sunshine
 Daniel Gilfether som Daniel Graham
 Beatrice Van
 Henry King
 Leon Pardue som Piggy

Referencer

Eksterne henvisninger 

 

Stumfilm fra USA
Amerikanske film fra 1917
Dansk Regnbueråd

Dansk Regnbueråd er en forening for lesbiske, bøsser, bi- og transseksuelle stiftet i maj 2022. Foreningen har (pr. juli 2022) en bestyrelse på seks personer. Marcus Dib Jensen er formand, og Jesper W. Rasmussen er næstformand.

Kritik af LGBT+-miljø 
Foreningen blev stiftet d. 2. maj 2022 af en gruppe af LGBT-personer med ønsket om at skabe et alternativ til LGBT+ Danmark, som efter Dansk Regnbueråds opfattelse har et "ekstremt" værdigrundlag. I en pressemeddelelse, der annoncerede foreningen d. 9. juni 2022, har foreningen udtalt, at LGBT+ Danmark udgør "en alvorlig, eksistentiel trussel mod os alle", da Dansk Regnbueråd mener, at LGBT+ Danmark har forværret biologiske kvinders rettigheder og børns mentale trivsel. Foreningen deltager heller ikke i Copenhagen Pride., som foreningen mener er intolerant og baseret på en ekstrem ideologi.

Foreningen er modstander af, at der foretages kønsskifte til børn, herunder operative indgreb som fjernelse af kønsorganer og bryster, hvor det kønslige ubehag er opstået i forbindelse med puberteten. Foreningen anerkender begrebet "Rapid Onset Gender Dysphoria" eller ROGD. ROGD er et omstridt begreb, og er ikke blevet anerkendt af nogen større faglig organisation som en gyldig mental sundhedsdiagnose, og undersøgelsen bag er blevet bredt afvist p.g.a bias og metodefejl, samt modbevist af flere andre studier. Foreningen har arbejdet for vedtagelsen af et forbud mod kirurgisk eller medicinsk kønsskiftebehandling af børn under 18 år, et arbejde der førte til fremsættelsen af et beslutningsforslag i Folketinget af Nye Borgerlige. Beslutningsforslaget blev forkastet ved 2. behandlingen.

Holdning til transkønnede 
Dansk Regnbueråd er imod forbud for omvendelsesterapi for transkønnede og støtter op om den internationale organisation , der ligeledes arbejder imod, at børn og unge gives kønsskiftebehandling.

Dansk Regnbueråd mener i modsætning til de fleste andre danske LGBT+ foreninger, at der kun findes to køn og anser ikke nonbinær identitet som en rigtigt identitet.

Referencer 

Foreninger fra Danmark
Etableret i 2022
LGBT-organisationer
Sera Kutlubey

Sera Kutlubey (født 24. oktober 1997) er en tyrkisk skuespiller.

Eksterne henvisninger 
 
 Sera Kutlubey Official Twitter Profile
 Sera Kutlubey Official Instagram Profile

Skuespillere fra Tyrkiet
Personer fra Istanbul
Hexpol

Hexpol AB er en svensk producent af polymerer i gummi, TPE og andre materialer. Den blev etableret i 2008, da Hexagon Polymers blev fraskilt Hexagon AB. Koncernen er inddelt i to enheder Hexpol Compounding og Hexpol Engineered Products. De har bl.a. datterselskaberne Gislaved Gummi AB, Stellana AB og Elasto Sweden AB.

Referencer 

Fremstillingsvirksomheder fra Sverige
Etableret i 2008
Hexatronic

Hexatronic Group AB er en svensk producent af fiberkabler. Virksomheden har hovedkvarter i Göteborg og blev grundlagt i 1993. I Hexatronic Group er der ca. 50 selskaber med omkring 1300 ansatte.

Referencer 

Elektronikvirksomheder fra Sverige
Arion Banki

Arion banki hf. er en islandsk bank. Den blev etableret i 2008 på aktiver fra Kaupthing Bank, der blev ramt af finanskrisen i 2008.
Arion banki driver kun bankforretning på Island, hvor 24 kontorer og over 100.000 kunder gør den til landets største bank.

Referencer 

Virksomheder fra Island
Scotty James

Scotty James (født 6. juli 1994) er en australsk professionel snowboarder. Han konkurrerer i disciplinen Halfpipe.

Han har deltaget ved Vinter-OL fire gange, og har vundet to olympiske medaljer - bronze i Halfpipe i 2018 og senest en sølvmedalje i Halfpipe i 2022 (en konkurrence, hvor japanske Ayumu Hirano vandt guld). James var desuden Australiens fanebærer ved Vinter-OL 2018's åbningsceremoni.

Han har yderligere vundet guldmedaljer ved X Games, FIS World Championships, FIS World Cup, LAAX Open, Dew Tour og Burton US Open.

Referencer

Eksterne henvisninger 

Snowboardere fra Australien
Deltagere for Australien ved vinter-OL 2010
Deltagere for Australien ved vinter-OL 2014
Deltagere for Australien ved vinter-OL 2018
Deltagere for Australien ved vinter-OL 2022
Snowboardere ved vinter-OL 2010
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Deltagere i Vinter X-Games
Deltagere i X-Games
Medaljevindere ved vinter-OL 2018
Medaljevindere ved vinter-OL 2022
Olympiske sølvmedaljevindere fra Australien
Olympiske bronzemedaljevindere fra Australien